يالنطيتك كلب ليش هيجي تخون
انه الما فكرت الخيانة بيوم حبيتك
و جنت اتوقعك بلسم جرح للروح
تالي تملح جروحي و تكولي داويتك
مو انه الطبيب العلتك داواك
و أعتقد تذكر جروحك حين لاكيتك
لشوكت جنت اتريد تبقى وياي
بوجه ثاني تمارس انت حريتك
يالسميتك حبيبي و بس الك اني عنيت
و حبي الك تجاوز حب اهل بيتك
يالجنت تجرح بكلبي و اخاف عليك
اجيبن جرحي عله سهمك خايف اذيتك
كل هذا الدلال و بيك أبد ما فاد
دكلي شنهو فضلك عليّ شنهو زينيتك
بس ما الومك يخاين بعدك صغيرون
لان ما تعرف تحب و تقدر محبينك
و لا تعتقد اني بيوم راح انكسر وياك
لان بالكلب عشكك مات و اني نسيتك
و هسه اني مرتاح بحبي الجديد
و راح احبه اكثر من حب الذي راويتك
وراح احبه اكثر من حب الذي راويتك ..